CELEX: 32016R0479
Language: sl
Date: 2016-04-01 00:00:00
Title: Uredba Komisije (EU) 2016/479 z dne 1. aprila 2016 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe steviol glikozidov (E 960) kot sladila v nekaterih pijačah z zmanjšano energijsko vrednostjo ali brez dodanega sladkorja (Besedilo velja za EGP)

2.4.2016   
            
            
               SL
            
            
               Uradni list Evropske unije
            
            
               L 87/1
            
         UREDBA KOMISIJE (EU) 2016/479
   z dne 1. aprila 2016
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe steviol glikozidov (E 960) kot sladila v nekaterih pijačah z zmanjšano energijsko vrednostjo ali brez dodanega sladkorja
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Dne 25. marca 2013 je bil vložen zahtevek za odobritev uporabe steviol glikozidov (E 960) kot sladila v nekaterih pijačah z zmanjšano energijsko vrednostjo ali brez dodanega sladkorja, ki spadajo v podkategorijo živil 14.1.5.2 „Drugo“ iz Priloge II k Uredbi (ES) št. 1333/2008. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
            
         
               (4)
            
            
               Steviol glikozidi so nekalorične sestavine sladkega okusa, ki se lahko uporabljajo kot nadomestila za kalorične sladkorje v nekaterih pijačah, s čimer se zmanjša energijska vrednost navedenih proizvodov. Zato so navedene pijače zaradi steviol glikozidov sladke, ne da bi se povečala energijska vrednost končnega proizvoda, tako da potrošniki dobijo proizvode z zmanjšano energijsko vrednostjo ali brez dodanega sladkorja v skladu s členom 7 Uredbe (ES) št. 1333/2008.
            
         
               (5)
            
            
               V skladu s členom 3(2) Uredbe (ES) št. 1331/2008 se mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane (v nadaljnjem besedilu: Agencija).
            
         
               (6)
            
            
               Agencija je leta 2010 sprejela znanstveno mnenje (3) o varnosti steviol glikozidov za predlagane uporabe kot aditiv za živila (E 960) in določila sprejemljiv dnevni vnos, in sicer 4 mg/kg telesne teže/dan, izraženo kot ekvivalenti steviola. Glede na predlagano razširitev uporabe kot aditiva za živila je Agencija pregledala oceno izpostavljenosti za steviol glikozide ter svoji mnenji izrazila 2. maja 2014 (4) in 30. junija 2015 (5). V zvezi z navedeno razširitvijo uporabe je Agencija ugotovila, da so ocene izpostavljenosti pod sprejemljivim dnevnim vnosom za vse starostne skupine, razen za majhne otroke v eni državi, kjer je pri zgornji meji (95. percentila) ocenjenega visokega vnosa. Izračuni izpostavljenosti, ki jih je opravil inštitut za javno zdravje in okolje Rijksinstituut voor Volksgezondheid en Milieu, so pokazali, da predlagana razširitev uporabe ne vpliva na 95-percentilno izpostavljenost pri majhnih otrocih, starih od dveh do šest let, na Nizozemskem in da brezalkoholne pijače in aromatizirani fermentirani mlečni izdelki še vedno najbolj prispevajo k izpostavljenosti steviol glikozidom v navedeni starostni skupini.
            
         
               (7)
            
            
               Glede na to, da podkategorija živil 14.1.5.2 zajema proizvode, ki niso namenjeni majhnim otrokom (stari od 12 do 35 mesecev), predlagane uporabe in ravni uporabe steviol glikozidov (E 960) kot sladila ne predstavljajo tveganja za varnost.
            
         
               (8)
            
            
               Zato je primerno odobriti uporabo steviol glikozidov (E 960) kot sladila, ki se doda pijačam z zmanjšano energijsko vrednostjo ali brez dodanih sladkorjev iz podkategorije živil 14.1.5.2 „Drugo“: kava, čaj in zeliščni poparki (najvišja dovoljena vsebnost 30 mg/l), aromatizirana instant kava in instant kapučino (najvišja dovoljena vsebnost 30 mg/l) ter pijače na osnovi slada in pijače z aromo čokolade/kapučina (najvišja dovoljena vsebnost 20 mg/l).
            
         
               (9)
            
            
               Prilogo II k Uredbi (ES) št. 1333/2008 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. aprila 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  EFSA Journal 2010;8(4):1537.
   
      (4)  EFSA Journal 2014;12(5):3639.
   
      (5)  EFSA Journal 2015;13(6):4146.
   
      PRILOGA
      Del E Priloge II k Uredbi (ES) št. 1333/2008 se spremeni:
      
                  1.
               
               
                  V podkategoriji živil 14.1.5.2 „Drugo“ se za vnosom za E 491–495 sorbitan estri vstavijo naslednji vnosi za E 960:
                  
                               
                           
                           
                              „E 960
                           
                           
                              steviol glikozidi
                           
                           
                              30
                           
                           
                              (60) (93)
                           
                           
                              samo kava, čaj in zeliščni poparki z znižano energijsko vrednostjo ali brez dodanih sladkorjev
                           
                        
                               
                           
                           
                              E 960
                           
                           
                              steviol glikozidi
                           
                           
                              30
                           
                           
                              (60) (93)
                           
                           
                              samo aromatizirana instant kava in instant kapučino z znižano energijsko vrednostjo ali brez dodanih sladkorjev
                           
                        
                               
                           
                           
                              E 960
                           
                           
                              steviol glikozidi
                           
                           
                              20
                           
                           
                              (60) (93)
                           
                           
                              samo pijače na osnovi slada in pijače z aromo čokolade/kapučina z znižano energijsko vrednostjo ali brez dodanih sladkorjev“
                           
                        
            
                  2.
               
               
                  V podkategorijo živil 14.1.5.2 „Drugo“ se dodajo naslednje opombe:
                  
                              „(60):
                           
                           
                              Izraženo kot ekvivalenti steviola.
                           
                        
                              (93):
                           
                           
                              Najvišja dovoljena vsebnost se uporablja za predpripravljene gotove proizvode (npr. v pločevinkah) ter njihove mešanice in koncentrate, ko so enkrat pripravljeni za užitje.“